După începutul dezamăgitor de sezon, în care nu a reușit să cucerească niciun titlu, tenismenul sârb Novak Djokovic a luat o decizie radicală și și-a concediat antrenorul.
Liderul clasamentului ATP a anunțat că a încheiat colaborarea cu antrenorul croat Goran Ivanisevic, omul alături de care și-a trecut în palmares nu mai puțin de 9 din cele 24 de turnee de Grand Slam deținute. Ivanisevic se alăturase echipei lui Djokovic în anul 2019.
În 2024, regele absolut al tenisului masculin a fost învins în finala de la Australian Open de italianul Jannick Sinner, pentru ca mai apoi să fie eliminat în turul al treilea de la Indian Wells de Luca Nardi. Ulterior, Nole și-a anunțat retragerea de la Miami.